3. számú melléklet a 15/2020. (IV.17.) önkormányzati rendelethez

**TÁMOGATÁSI SZERZŐDÉS**

Mely létrejött egyrészről:

**Budapest Főváros VII. kerület Erzsébetváros Önkormányzata**

(székhely: 1073 Budapest, Erzsébet körút 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 11784009-15507008, képviseli: Niedermüller Péter polgármester) mint **Támogató** (a továbbiakban: **Támogató**)

másrészről:

….……………………….......................................…..…....

cím:...............................……………...............…......….......

adószám:..........................................……………............….

bankszámlaszám:…………………………………………..

képviseli:...........…………………………………................, ügyvezető/vezető/elnök/képviselő

mint támogatott (a továbbiakban: **Támogatott**) között, az alábbi feltételekkel

A Támogató döntése alapján a Budapest Főváros VII. kerület Önkormányzatának Képviselő-testülete ……………..Bizottsága (…) számú határozata alapján a Támogatottat.................................................., azaz …............. forint vissza nem térítendő támogatásban (a továbbiakban: támogatás) részesíti.

2. A Támogatott a támogatást az alábbi cél megvalósítására jogosult felhasználni:

…..............................................................................................................................

3. A Támogató a támogatás összegét a támogatási szerződés aláírását követő 30 napon belül a Támogatott….............................. számú bankszámlájára utalja.

4. A Támogatott a támogatás….................................... napjáig használhatja fel. A támogatásnak fenti határidőig fel nem használt részét a felhasználás határidejének lejártát követő 15 napon belül Támogatott köteles a Támogatónak a 11784009-15507008 számú költségvetési elszámolási számlájára visszautalni.

5. Támogatottal való kapcsolattartást, a támogatott cél megvalósításának ellenőrzését, valamint minden a jelen szerződésből fakadó vagy azzal összefüggésben szükségessé váló operatív ügyintézést és a támogatás folyósításának előkészítését a Budapest Főváros VII. kerület Erzsébetvárosi Polgármesteri Hivatala végzi. A Hivatal ügyrendje alapján e feladatokat a Humánszolgáltató Iroda (1076 Budapest, Garay u. 5.) látja el.

6. A Támogatott a támogatás felhasználásáról az alábbiak szerint….................................................. napjáig elszámol:

Az elszámolásnak tartalmaznia kell a kitűzött célok megvalósítását bemutató szakmai beszámolót 2 példányban, ami Budapest Főváros VII. kerület Erzsébetvárosi Polgármesteri Hivatal nevére és címére küldendő be. A benyújtott elszámolásához csatolni kell a támogatás felhasználását igazoló számláknak, az egyéb számviteli bizonylatoknak és a pénzügyi teljesítést igazoló bizonylatoknak (a továbbiakban együtt: pénzügyi bizonylatok) a Támogatott által szabályszerűen hitelesített (lepecsételt és aláírt) másolatát és a támogatási cél megvalósulása érdekében kötött szerződések Támogatott által hitelesített másolatát. A számlán a rendezvényszervezés, étkezés, szállás, szállítás megfogalmazás csak abban az esetben fogadható el, amennyiben külön részletezve van a rendezvény megjelölése, a résztvevők (jelenléti ív, utaslista) , a szolgáltatás jellege, az igénybe vevők köre.

A Támogatott nyilatkozattételre jogosult képviselője az elszámoláshoz benyújtott pénzügyi bizonylatok eredeti példányán írásban nyilatkozik arról, hogy a Támogatott a pénzügyi bizonylat alapján kifizetett kiadásokat kizárólag a támogatási szerződés 2. pontjában meghatározott cél megvalósítására használta fel.

Támogatott köteles a támogatás felhasználása során az érvényes számviteli, pénzügyi, adó, közbeszerzési és egyéb gazdálkodási szabályokat valamint az Európai Parlament és a Tanács (EU) 2016/679 Rendelet (GDPR) vonatkozó szabályait betartani.

7. A Támogató a Támogatott által készített elszámolást ellenőrzi, és a Támogatottat 30 napon belül tájékoztatja arról, hogy az elszámolást elfogadta-e vagy sem. Ha a Támogató a Támogatott elszámolását nem fogadja el, felhívja a Támogatottat, a hiányosságok 15 napon belüli pótlására. Ha a Támogatott hiánypótlási kötelezettségének a megadott határidőig nem tesz eleget, a Támogató a támogatási szerződést felbontja és elrendeli a támogatás összegének azonnal visszafizetését.

8. A Támogatott az általa a támogatásból beszerzett eszközök és immateriális javak elidegenítésére – az elszámolásnak a Támogató részéről írásban történő elfogadásáig – nem jogosult. A Támogatott köteles a támogatásból vásárolt eszközöket rendeltetésszerűen használni, és karbantartásukról gondoskodni.

9. Ha a Támogatott által kitűzött cél a Támogatott hibáján kívüli okból részben vagy egészben meghiúsul, a Támogatott köteles azt haladéktalanul a Támogatónak bejelenteni, és az 5. pontban meghatározott módon a felhasznált támogatásról elszámolni. A támogatás fel nem használt részét köteles a 4. pontban meghatározott módon visszautalni.

10. Ha a Támogatott neki felróható okból az általa a kérelemben meghatározott célt részben vagy egészben nem valósítja meg, köteles a támogatás teljes összegét visszautalni a Támogató által írásban meghatározott időig.

11. A Támogató a támogatási cél megvalósulását, továbbá a támogatás összegének felhasználását folyamatosan ellenőrizheti. Az ellenőrzés során betekinthet a Támogatott nyilvántartásaiba és könyveibe oly mértékig, hogy megállapíthassa, hogy a támogatás összegét szabályszerűen és jelen szerződésben meghatározottak szerint használta-e fel. Ellenőrizheti a vásárolt eszközök meglétét, rendeltetésszerű használatát, és a megkötött szerződések teljesedésbe menését.

13. Ha a Támogató ellenőrzése során megállapítja, hogy a Támogatott a támogatás összegét részben vagy egészben szabálytalanul, vagy nem jelen szerződésben foglaltaknak megfelelően használta fel, a Támogató a támogatási szerződést felbontja, mely a támogatás összegének 30 napon belüli visszafizetését vonja maga után. Amennyiben a Támogatott a meghatározott határidőig elszámolását nem nyújtja be, vagy visszafizetési kötelezettsége keletkezik, és visszafizetési kötelezettségének határidőre nem tesz eleget, a Támogató a Támogatott pénzintézeténél beszedési megbízás benyújtásával kezdeményezi a támogatás összegének részben vagy egészben történő visszafizetését.

14.Támogató a Támogatott szerződésszegése esetén jogosult a szerződés azonnali hatállyal felmondani (rendkívüli felmondás). Szerződésszegésnek minősül különösen

1. a Támogatásnak jelen megállapodástól eltérő felhasználása;
2. a támogatott cél megvalósításának azonnali és indokolatlan megszűntetése;
3. a jogszabályok, szakmai követelmények, nyilvántartási, elszámolási kötelezettségek, valamint – ismételt felszólítást követően – a megállapodás szerinti tájékoztatási kötelezettségek, továbbá a támogatási szerződés egyéb (a 8. pontban konkrétan nem nevesített) lényeges rendelkezésének megszegése;
4. a Szerződés 6. pontban előírt rendjének megsértése, illetve az elszámolás, beszámoló elmaradása;
5. a 368/2011. (XII. 31.) sz. Korm. rendelet 96. §-ában körülírt okok fennállása,
6. valótlan nyilatkozat tétele.

15. Amennyiben a Támogató a Támogatottnak felróható ok miatt felmondja a szerződést, attól eláll, vagy a Támogatott jogosulatlanul vett igénybe támogatást, úgy a Támogatott köteles a nem szerződésszerűen felhasznált (igénybevett) támogatásnak megfelelő összeget, vagy a fel nem használt összeget, illetőleg a 14. pont c), d) és e) pontja esetében az egész támogatási összeget a 368/2011 (XII.31.) Korm.rendelet 98.§-ban meghatározott ügyleti kamattal, késedelem esetén késedelmi kamattal növelten haladéktalanul visszafizetni Budapest Főváros VII. kerület Erzsébetváros Önkormányzat 11784009-15507008 számú fizetési számlájára. Támogatott tudomásul veszi, hogy Támogató a támogatási szerződés módosítása, felmondása vagy az attól történő elállás nélkül is elrendelheti a költségvetési támogatás részleges - a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését szintén az Áht. 53/A. § szerinti módon.

16.Támogatott tudomásul veszi, hogy szerződésszegése esetén – ezen szerződésben foglaltak nem teljesítése - legfeljebb két évre kizárható a Támogató által biztosított támogatási lehetőségekből.

17. Amennyiben a Támogatott visszafizetési kötelezettségét nem teljesíti, köteles a támogatásból beszerzett eszközöket, immateriális javakat a Támogató tulajdonába adni.

18. A Támogatott vállalja, hogy kiadványaiban, rendezvényein feltünteti a Támogatás tényét és ezeket a dokumentumokat az elszámoláshoz mellékeli. Mellékelni kell továbbá a támogatott rendezvényeket népszerűsítő kommunikációs anyagok egy-egy példányát; a pályázatban közösségi használatra (kölcsönzésre) igényelt tárgyi eszközök kölcsönzésének lehetőségéről tájékoztató anyagokat, feltüntetve a megjelenés idejét, helyét. Ezek elmulasztása szerződésszegésnek minősül, ami a támogatási összeg teljes vagy részbeni visszafizetését vonja maga után.

19. Jelen szerződés elválaszthatatlan része a „Felhatalmazó levél azonnali beszedési megbízásra” című melléklet.

20. A Támogatott a jelen szerződés aláírásával írásban kijelenti, nyilatkozik arról, hogy

20.1. lejárt köztartozása nincs,

20.2. rendezett munkaügyi kapcsolatokkal rendelkezik,

20.3. a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül,

20.4. nem áll jogerős végzéssel elrendelt felszámolási, csőd-, végelszámolási vagy egyéb – a megszüntetésre irányuló jogszabályokban meghatározott – eljárás alatt,

20.5. az e szerződéssel kapcsolatos nyilatkozatokban, szerződéses adatokban foglaltak változása esetén, a változást követő 8 napon belül írásban tájékoztatja a Támogatót.

A valótlan tartalmú nyilatkozat, adat alapján kötött szerződést a Támogató felmondja, vagy ha a szerződés teljesítésére még nem került sor, a Támogató a szerződéstől eláll.

21. Jelen szerződésben nem szabályozott kérdésekben az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet és a Polgári Törvénykönyvről szóló 2013. évi V. törvény rendelkezéseit kell alkalmazni.

22. A szerződést kötő felek hozzájárulnak a szerződésben szereplő személyes adataik egymás általi megismeréséhez, szerződésbe foglalásához és kezeléséhez.

23. A jelen szerződés 4 példányban készült, melyeket a szerződő felek elolvasás után mint akaratukkal mindenben megegyezőt jóváhagyólag aláírták.

Budapest, 202…………………..… Budapest, 202……………………......

|  |  |
| --- | --- |
| ………………………………………….. | ………………………………………….. |
| Önkormányzat  **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | Támogatott |

|  |  |
| --- | --- |
|  |  |
| Ellenjegyző:  ………………………………  Dr. Laza Margit  Jegyző |  |

Pénzügyi ellenjegyző:

….................................................

Fitosné Zemanovics Zsuzsanna

pénzügyi irodavezető

**Felhatalmazó levél azonnali beszedési megbízásra**

(hitelintézet neve és címe)

Megbízom / megbízzuk Önöket, az alábbi megjelölt fizetési számlánk terhére az alább megnevezett kedvezményezett által benyújtandó azonnal beszedési megbízás(ok) teljesítésére a következőkben foglalt feltételekkel:

Számlatulajdonos megnevezése:

Felhatalmazással érintett bankszámlaszáma:

Kedvezményezett neve: Budapest Főváros VII. kerület Erzsébetváros Önkormányzata

Kedvezményezett címe: 1073 Budapest, Erzsébet körút 6.

Kedvezményezett bankszámlaszáma:

A felhatalmazás visszavonásig érvényes és csak a kedvezményezett, Erzsébetváros Önkormányzata írásbeli hozzájárulásával vonható vissza.

A beszedési megbízáshoz okiratot nem kell csatolni.

A beszedési megbízásonkénti felső értékhatár....................... Ft (........./202... számú támogatási szerződésben rögzített támogatási összeg).

Fedezethiány esetén a sorba állítás időtartama 35 nap

…………………………….

Kötelezett számlatulajdonos

Kelt: ............., 202... ......................hó. nap.

Záradék:

A fenti felhatalmazó levelet nyilvántartásba vettük.

Kelt:............., 202............hó. nap.

.........................................

Számlavezető pénzintézet